text: Tyve løb med mærkevarer
  29 august 2011 kl. 13.53
  Fire mænd brød ind i en tøjbutik i Haderslev, og stak af med mærkevare-tøj for mange tusinde kroner.
  Tyveriet fandt sted i en butik, der for blot en måned siden blev åbnet i Lavgade af den 19-årige Lasse Erbs. Han har mistet varer for et endnu ukendt beløb.
   
  Kort før midnat lykkedes det de fire mænd at bryde ind i butikken, hvor de fyldte tøj i en stor sæk. Vidner har set to af mændene løbe fra gerningsstedet, men ellers har politiet ikke noget signalement eller andre afgørende spor i sagen.
  